section_heading: Životopis
paragraph_text: Oženio se za Eiliku Helenu Juttu Clementinu Oldenburšku (r. 22. kolovoza 1972.), stariju kćer kneza Johanna Oldenburškog (mlađeg sina Nikolausa, nasljednog velikog kneza Oldenburga i njegove žene princeze Helene Waldečke i Pyrmontske) i grofice Ilke Ortenburške, 18. listopada 1997. u Budimpešti u Mađarskoj kao jedini od svoje braće i sestara koji je sklopio dinastički ravnopravan brak prema zakonima obitelji Habsburga. Da njegov otac nije prihvatio brak njegova starijeg brata s barunicom Francescom Thyssen-Bornemiszom, koji bi se inače smatrao morganatskim, Juraj bi postao nasljednik svojega oca nakon svojega starijeg brata kao što se već dogodilo u slučaju nadvojvode Franje Ferdinanda i cara Franje Josipa. Njegova žena ostala je luteranka. Njihovo je troje djece: